Lapsen kilpirauhasen ohutneulanäyte (ONB)

|  |  |
| --- | --- |
| Kuvaus: | Lapsen kilpirauhasesta otetaan ohutneulanäyte ultraääniohjauksessa |

**TUTKIMUKSEEN VALMISTAUTUMINEN**

Lapsen on oltava ravinnotta tutkimuspäivän aamuna, koska näyte otetaan **nukutuksessa, yleensä leikkaussalissa**. Hän saa osastolla anestesialääkärin määräämän esilääkkeen.

Jos asiasta on etukäteen sovittu, voidaan näyte ottaa ilman nukutusta isommalta lapselta.

Voitte saattaa lapsen tutkimushuoneeseen, mutta näytteenoton aikana ette voi olla tutkimushuoneessa.

**TUTKIMUKSEN KULKU**

 Lapsenne nukutetaan. Hän on selällään tutkimuspöydällä tyyny hartioiden alla. Röntgenlääkäri paikallistaa ultraäänianturilla oikean näytteen ottokohdan.

Iho puhdistetaan ja puudutetaan.

Röntgenlääkäri ottaa näytteen ohuella neulalla.

Tutkimus kestää noin puoli tuntia.

**TUTKIMUKSEN JÄLKIHOITO**

Näytteenottokohtaa painetaan hetken aikaa. Näytteenottokohta suojataan haavateipillä.

Toimenpiteen jälkeen lapsenne seuranta tapahtuu heräämössä/vuodeosastolla.

Lapsi on tutkimuksen jälkeen vuodelevossa 4 tuntia.

Yleensä näytteenottokohta ei vuoda jälkeenpäin, mutta jos vuotaa, niin kohtaa kannattaa painaa 15 minuuttia. Mikäli näytteenottokohdassa esiintyy runsasta verenvuotoa, ottakaa yhteys terveyskeskukseen tai KYS:n ensiapupoliklinikkaan.

**YHTEYSTIEDOT**

Jos Teillä on kysyttävää tutkimuksesta, ottakaa yhteys Röntgen 1, toimisto, puh. 017 – 173375, arkisin klo 8:00 – 14:30.